(GMT+08:00) 2008-07-16 15:25:23
Shahararriyar 'yar wasan kasar Sin Guo Jingjing
Bayan gasar, a cikin natsuwa ne Guo Jingjing ta yi bayani kan zama zakara sau 4 a jere a cikin gasar fid da gwani ta wasan iyo ta duniya, ta ce,
'Ko wace lambar zinariya da na samu a gun gasar fid da gwani ta wasan iyo ta duniya tana da matukar muhimmanci a gare ni.'
Taron wasannin Olympic sau 3 da gasar fid da gwani ta wasan iyo ta duniya sau 5 da yin horo har na tsawon shekaru fiye da 20 (a cikin filin wasan tsunduma cikin ruwa )da kuma jin farin ciki da bakin ciki sau da yawa da ba a iya kidaya yawansu ba, a idon Guo Jingjing, abubuwan da suka karfafa gwiwarta wajen yin kokari har zuwa yanzu su ne yin hakuri da kuma tashi tsaye. Ta ce,
'Saboda na yi shekaru da yawa ina samun horo, na kan gamu da matsaloli daban daban a mataki daban daban, in na tashi tsaye, in jure wahala, to zan ji sakin jiki. Ni tsohuwa ce a kungiyarmu, na yi shekaru 20 ina samun horo, ko da yake a ganin saura, ban sha wahala a gun gasanni ba, kuma ina da karfi sosai, amma a gaskiya na yi namijin kokari a lokacin horo, shi ya sa na kan ji gajiya, a wani lokaci ina son in daina saboda matukar gajiya, amma a lokacin can, ya zama wajibi ne in tashi tsaye, idan na daina, mai yiwuwa ne ba zan sami ci gaba ba.'
A yayin da aka nemi shawo kanta da ta ci gaba da ranta na wasan tsunduma cikin ruwa, Guo Jingjing ta ce, ta gamsu da nasarorin da ta samu a gun gasar fid da gwani ta wasan iyo ta duniya sau 5, ba za ta nemi zama zakara har sau 5 a jere a wannan gasa ba, taron wasannin Olympic na Beijing da za a yi a shekara mai zuwa dandamali ne na karshe a gare ta a fannin wasan tsunduma cikin ruwa.